To ***Steel Rain*** (πρωτότυπος τίτλος: *강철비*, *Gangcheolbi*) είναι νοτιοκορεατική θρίλερ ταινία δράσης του 2017 σε σκηνοθεσία και σενάριο Γουανγκ Γου-σουκ. Το σενάριο βασίστηκε σε μία ομότιτλη webtoon δουλειά του σκηνοθέτη, του 2011. Στην ταινία πρωταγωνιστούν οι Τζονγκ Ου-σονγκ και Κουάκ Ντο-γον. Τη μουσική της ταινίας έγραψε ο δημοφιλής στη Νότια Κορέα για συνθέσεις ταινιών, Κιμ Τάε-σεόνγκ. Πρόκειται για μία παραγωγή της Mofac & Alfred και σε διανομή των Next Entertainment World και Netflix, στο οποίο κυκλοφόρησε την επόμενη χρονιά (2018). Συγκεκριμένα κυκλοφόρησε στις 14 Δεκεμβρίου του 2017 στη Νότια Κορέα και 14 Μαρτίου του 2018, παγκοσμίως, μέσω της πλατφόρμας του Netflix.

Η πλοκή της ταινίας έχει επίκεντρο ένα πραξικόπημα που γίνεται στη Βόρεια Κορέα, από δυσανασχετημένους στρατηγούς του Ανώτατου Ηγέτη (ή Ο Νούμερο 1, όπως αναφέρεται στην ταινία), οι οποίοι θεωρούν προδοσία το γεγονός ότι τόσα χρόνια πεινούσαν για να φτιάξουν πυρηνικά όπλα και τώρα που τα έχουν δεν τα χρησιμοποιούν. Ο Ανώτατος Ηγέτης βρίσκεται ανάμεσα από πυρά των πραξικοπηματιών, χωρίς να πεθάνει, αφού σώζεται από δύο κοπέλες και τον πρωταγωνιστή Έουμ, ο οποίος καταφέρνει και τον πάει στη Νότια Κορέα, όπου με τη βοήθεια του έτερου συμπρωταγωνιστή, Κουάκ, τον σώζουν, και αργότερα και τον πιθανό πόλεμο μεταξύ των δύο χωρών. Επιμύθιο της ταινίας είναι πως μία πιθανή ενοποίηση δεν είναι ανέφικτη, αφού και οι μεν και δε είναι αμφότεροι Κορεάτες και πρέπει να ζουν ειρηνικά.

Η ταινία έλαβε σχετικά καλές κριτικές, έχοντας 7.1 σε πάνω από 4 χιλιάδες κριτικές στο iMDB και 76% στο Rotten Tomatoes, σε 66 κριτικές, όλες θεατών. Η ταινία, επίσης, υπήρξε υποψήφια και σε τέσσερις κατηγορίες στο Baeksang Arts Awards: Καλύτερου Σκηνοθέτη, Καλύτερου Σεναρίου, Καλύτερου Α' Ανδρικού Ρόλου και Καλύτερου Υποστηρικού Ρόλου, χωρίς να κερδίσει σε καμία. Παρόλα αυτά στα 23α Chunsa Film Art Awards, ο Τσανγκ Γου-σουνγκ, κέρδισε το βραβείο του Καλύτερου Ηθοποιού. Ενώ, τέλος, στα 38α Korean Association of Film Critics Awards, συμπεριλήφθηκε στις 11 Καλύτερης Ταινίες της Χρονιάς. Στις 29 Ιουλίου του 2020, κυκλοφόρησε και σίκουελ, ονόματι *Steel Rain 2: Summit*, με τους ίδιους ηθοποιούς στους πρωταγωνιστικούς ρόλους, χωρίς όμως να έχει αφηγηματική συνέχεια με το πρώτο έργο.

Παραπομπές
----------

1. ↑  «Steel Rain (2017)». *KoBiz* (στα Αγγλικά). Αρχειοθετήθηκε από το πρωτότυπο στις 20 Φεβρουαρίου 2018. Ανακτήθηκε στις 6 Νοεμβρίου 2020.
2. ↑  Στο ελληνικό Netflix κυκλοφόρησε και ως *Steel Rain* και ως ***Ατσάλινη Βροχή***
3. ↑  «Steel Rain». *Daum Webtoon* (στα Κορεατικά). Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 31 Μαρτίου 2018.
4. ↑  Wang, Min-joon (23 Φεβρουαρίου 2020). «#roulette에 대한 베팅 팁에 대한 3 최고의 만화». *Spot Toon* (στα Κορεατικά). Αρχειοθετήθηκε από το πρωτότυπο στις 1 Απριλίου 2018. Ανακτήθηκε στις 27 Σεπτεμβρίου 2020.
5. ↑  Conran, Pierce (December 27, 2016). «JUNG Woo-sung & KWAK Do-won Back Together for STEEL RAIN».. Ανακτήθηκε στις September 27, 2020.
6. ↑  Doo, Rumy (26 Σεπτεμβρίου 2017). «Upcoming film imagines a North Korea upended by coup». *The Korea Herald*. Ανακτήθηκε στις 27 Σεπτεμβρίου 2020.
7. ↑  «'Steel Rain' takes 'cool-headed' view on inter-Korean relations, says director». *Yonhap News Agency*.
8. ↑  «'Steel Rain' beats 'Star Wars' at weekend box office». *The Korea Herald*. 18 Δεκεμβρίου 2017. Ανακτήθηκε στις 21 Δεκεμβρίου 2017.
9. ↑  Bechervaise, Jason (November 29, 2017). «Netflix Embraces Korean Content».. Ανακτήθηκε στις September 27, 2020.
10. ↑  *Steel Rain* στο Netflix Επεξεργασία στα Wikidata
11. ↑  [ Rotten Tomatoes - Steel Rain, Ανακτήθηκε 6 Νοεμβρίου 2020
12. ↑  «제54회 백상예술대상, TV·영화 각 부문별 수상 후보자 공개». *JTBC* (στα Κορεατικά). 6 Απριλίου 2018.
13. ↑  «[23rd 춘사영화제 종합]'남한산성' 최우수감독상 수상…최희서 11관왕 달성». *Herald Corporation* (στα Κορεατικά). 18 Μαΐου 2018.
14. ↑  «[공식]이성민·한지민 '영평상' 남녀주연상…'1987' 작품상». *Sports Chosun* (στα Κορεατικά). 22 Οκτωβρίου 2018.
15. ↑  «정우성X곽도원X유연석 '강철비2:정상회담', 여름 극장가 출사표[공식]». *SPOTV News* (στα Κορεατικά). 16 Ιουνίου 2020.
16. ↑  Choi, Ji-won (July 2, 2020). «Summit takes place on submarine in ‘Steel Rain 2’».. Ανακτήθηκε στις September 27, 2020.

Εξωτερικοί σύνδεσμοι
--------------------

* *Steel Rain*   στην IMDb